อาจารย์-นศ.วิศวะฯ ทำไข่แห่งความหวัง หวังลอยถึงมือ13หมูป่าฯ 
อาจารย์และนักศึกษาคณะวิศวกรรมศาสตร์ฯ มหาวิทยาลัยราชภัฏเพชรบุรี ห่วงใย 13 นักฟุตบอลหมูป่าอะคาเดมี ติดในถ้ำหลวง ระดมประดิษฐ์ ไข่แห่งความหวัง ส่งให้ จนท.ไปปล่อยลอยน้ำ หวังให้ลอยไปถึงมือน้องๆ ที่ติดอยู่ในถ้ำ,วันที่ 1 ก.ค. ดร.อิทธิพัฒน์ รูปคม อาจารย์คณะวิศวกรรมศาสตร์และเทคโนโลยีอุตสาหกรรม มหาวิทยาลัยราชภัฏเพชรบุรี พร้อมด้วยเพื่อนคณาจารย์และนักศึกษาในคณะ ต่างขะมักเขม้นในการทำ ไข่แห่งความหวัง ซึ่งเป็นพลาสติกรูปไข่ที่เด็กๆ มักชอบหยอดเหรียญจากตู้ขนมหยอดเหรียญ มาประดิษฐ์เป็นอุปกรณ์หรือกล่องยังชีพ โดยภายในไข่บรรจุ ยาแก้ไข้ นมอัดเม็ด ไฟฉายขนาดเล็ก กระดาษและไส้ดินสอ เพื่อให้ ไข่แห่งความหวัง นี้ ลอยน้ำในถ้ำเข้าไปถึงมือน้องๆและโค้ชทีมฟุตบอลหมูป่าอะคาเดมี รวม 1 คน ที่ติดอยู่ภายในถ้ำหลวง อ.แม่สาย จ.เชียงราย ได้อย่างคล่องตัว เนื่องจากชุดซีล ยังไม่สามารถเดินทางเข้าไปถึงตัวน้องๆ ได้ในขณะนี้,ดร.อิทธิพัฒน์ กล่าวว่า ด้วยคุณสมบัติของพลาสติกรูปไข่ที่ถูกนำมาดัดแปลงจะมีคุณสมบัติในการลอยน้ำได้อยู่แล้ว เราก็นำเอา ยาแก้ไข นมอัดเม็ด กระดาษและดินสอ รวมทั้งไฟฉายขนาดเล็กบรรจุเข้าไป นำไปปล่อยหรือทิ้งลงในน้ำภายในถ้ำ เพื่อหวังให้ไข่เหล่านี้ลอยเข้าไป โดยในไข่เราจะเปิดไฟฉายให้มีแสงสว่างในตัวลักษณะเรืองแสง,เมื่อลอยเข้าไป เมื่อเด็กๆ เห็นไข่ที่ลอยน้ำในถ้ำจากแสงสว่างของไฟฉายจะได้ลงมาเก็บและเปิดออกดู ก็จะได้ยารักษาโรค นมอัดเม็ด รวมทั้งกระดาษและดินสอ เพื่อที่จะได้ทำการสื่อสารให้คนข้างนอกรู้ว่าพวกเขาอยู่ตรงไหน อยู่อย่างไร เพราะไข่จะมีลักษณะทรงกลม มน เมื่อเจอแง่หิน ก็จะสามารถพลิกหรือกลิ้งตัวหลุดรอดออกไปได้ เรามีทั้งแบบลอยเดี่ยว หรือเกาะติดเป็นแพใช้วางตามริมผนังถ้ำเพื่อให้แสงสว่างก็ได้ เป็นอีกความหวัง อีกอีกทางหนึ่งที่จะได้ส่งยา อาหาร และเครื่องมือสื่อสารเข้าไปถึงตัวน้องๆ โดยเร็ว,ผศ.ดร.ปาณิศา แก้วสวัสดิ์ คณบดีคณะวิศวกรรมศาสตร์และเทคโนโลยีอุตสาหกรรม มหาวิทยาลัยราชภัฏเพชรบุรี กล่าวเสริมว่า ทางคณะฯเห็นในความตั้งใจของอาจารย์และนักศึกษากลุ่มนี้ว่า มีความตั้งใจที่จะช่วยเหลือผู้ที่ติดอยู่ภายในถ้ำ ได้คิดดัดแปลงและคิดค้น เครื่องมือในการช่วยเหลือผู้ประสบเหตุ จึงให้การสนับสนุนอย่างเต็มที่ โดย ไข่แห่งความหวัง นี้  ได้ถูกจัดทำขึ้นหลายร้อยลูก และทางมหาวิทยาลัยราชภัฏเพชรบุรี จะนำขึ้นรถเพื่อไปส่งให้ถึงเครือข่ายของม.ราชภัฏในพื้นที่ก็คือ มหาวิทยาลัยราชภัฏเชียงราย มอบให้คณบดีคณะเทคโนโลยีอุตสาหกรรม มหาวิทยาลัยราชภัฏเชียงราย นำไปส่งมอบให้กับกองอำนวยการฯ เพื่อให้ชุดซิีลนำติดไปปล่อยในน้ำภายในถ้ำ เพื่อให้ลอยเข้าไปด้านในถ้ำโดยเร็ว คาดว่าจะถึงพื้นที่ภายในวันพรุ่งนี้,สำหรับคณาจารย์และนักศึกษาที่จัดทำประกอบไปด้วย ดร.อิทธิพัฒน์ รูปคม อาจารย์ประจำคณะฯ ผศ.ดร.ปาณิศา แก้วสวัสดิ์ คณบดีฯ ดร.ราเชณ คณะนา รองคณบดีฯ และนาย อภิเชษฐ์ บัวงาม นาย ศักดา เฮงซอ นักศึกษา คณะวิศวกรรมศาสตร์ และเทคโนโลยี สาขา เทคโนโลยีไฟฟ้า ฯลฯ,เกาะติดข่าวค้นหา 13 ชีวิตติดในถ้ำหลวง,- ,เดินเครื่องสูบน้ำหัวพญานาค เชื่อช่วยลดระดับน้ำในถ้ำหลวงได้,- ,ซีล ลำเลียงขวดอากาศ เตรียมตั้งฐานที่โถง 3 วางเชือกนำทางไปหา 13 ชีวิต,- ,ซ้ำรอบ 2 ครูบาบุญชุ่ม ทำพิธีเปิดปากถ้ำหลวงเชื่อประสบความสำเร็จทุกครั้ง,- ,เปิดที่มา สาเหตุที่ต้องเชิญครูบาบุญชุ่ม มาทำพิธีปล่อย 13 ชีวิตจากถ้ำหลวง,- ผู้ว่าฯ เชียงราย บอกวันจริงเป็นแบบนี้เหนื่อยสั่งปรับแผนช่วย 13 ชีวิต, 
อาจารย์และนักศึกษาคณะวิศวกรรมศาสตร์ ม.ราชภัฏเพชรบุรี ห่วงใย 13 นักฟุตบอลหมูป่าอะคาเดมี ติดในถ้ำหลวง ระดมประดิษฐ์ ไข่แห่งความหวัง ส่งให้ จนท.ไปปล่อยลอยน้ำ หวังให้ลอยไปถึงมือน้องๆ ที่ติด
ถ้ำหลวง,เด็กติดถ้ำ,13ชีวิต,หมูป่าอะคาเดมี,เชียงราย,ข่าวทั่วไป